Diari Oficial de la Generalitat Valenciana


Sumari del DOGV 4167, del 14-01-2002 (2001/12814)

Informació pública de la proposta de programació per a la gestió indirecta de la zona denominada Masia de Sant Francesc, Polígon 13.
------------------------------------------------------------------------------------------------------------------------------------

### Dades del document

Número de DOGV
:   4167

Data del DOGV
:   14-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/12261


Organisme emissor
:   Ajuntament de Nàquera

Tipus de document
:   Anunci

Informació pública de la proposta de programació per a la gestió indirecta de la zona denominada Masia de Sant Francesc, Polígon 13. [2001/F12776]
  
Mitjançant la Resolució de l'Alcaldia número 888/2001, de 10 de desembre de 2001, s'ha acordat sotmetre a informació pública la proposta de programació presentada pel senyor Alejandro Cebriá Salelles en nom i representació de Residencial Masía de San Francisco, SL, per a la gestió indirecta de la zona denominada Masia de Sant Francesc, Polígon 13.
  
L'alternativa tècnica comprén proposta de modificació del planejament vigent del sector, que es materialitza en els documents següents: pla parcial modificatiu, homologació modificativa, estudi d'impacte ambiental i avantprojecte d'urbanització i reparcel·lació.
  
Cosa que es fa pública de conformitat amb els articles 45 i 46 de la Llei 6/1994, Reguladora de l'Activitat Urbanística de la Generalitat Valenciana, a l'efecte que els interessats en l'expedient puguen formular, durant el termini de 20 dies, suggeriments, al·legacions o alternatives tècniques a la que s'exposa al públic.
  
Després de la conclusió d'aquest termini, els qui tinguen interés a competir per ser seleccionats com a adjudicataris del corresponent programa, podran presentar durant el termini de cinc dies proposicions juridicoeconòmiques.
  
De conformitat amb el que s'estableix en l'article 38 de la Llei 6/1994, Reguladora de l'Activitat Urbanística de la Generalitat Valenciana, els articles 158 i 175 del Reglament de Planejament de la Comunitat Valenciana i la restant legislació d'aplicació, es fa públic aquest edicte a l'efecte que els interessats en l'expedient puguen formular durant el termini d'un mes les al·legacions que consideren convenients respecte a la proposta de planejament que proposa Residencial Masía de San Francisco, SL, i en concret al pla parcial, a l'homologació modificativa i a l'estudi d'impacte ambiental del sector proposat.
  
La documentació completa es troba depositada per a consulta pública en horari d'oficina, a l'Ajuntament de Náquera.
  
Així mateix, i de conformitat amb el que s'estableix en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es publica aquest edicte per als interessats que siguen desconeguts, dels quals s'ignore el lloc de notificació o, intentada aquesta, no s'haguera pogut realitzar, a l'efecte de remetre avís amb el contingut d'aquest anunci als titulars de drets que figuren en el cadastre, segons el que s'estableix en l'article 46.3 de la Llei 6/1994, Reguladora de l'Activitat Urbanística de la Generalitat Valenciana.